ဟက်ကာတို့သည် ယနေ့ခေတ်တွင် များစွာအရေးပါလှသည်။ အဘယ်ကြောင့်ဆိုသော် ကွန်ပျူတာဖြင့် နှစ်နိုင်ငံအား စစ်ပွဲဆင်နွဲနိုင်သည်။ နိုင်ငံတော်၏ အဓိက ဝဒ်ဆိုဒ်များအား ထိုးဖောက်ဝင်ရောက်ကာ ဖျက်ဆီးပစ်နိုင်စွမ်းရှိသည်။ ထို့ပြင် ယနေ့ခေတ်တွင် အရာခပ်သိမ်းနီးပါးအား ကွန်ပျူတာဖြင့် မောင်းနှင်ထားရသောကြောင့် နိုင်ငံတော်၏ ရေပေးစနစ်၊ လျှပ်စစ်ပေးစနစ်၊ ယာဉ်များသွားလာ ထိန်းချုပ်စနစ် (Traffic System) များအား ကမောက်ကမဖြစ်အောင် လုပ်နိုင်စွမ်းရှိသည်။ ထင်ရှားသော ဥပမာပြရသော် တရုတ်နိုင်ငံတွင် နိုင်ငံတော်မှ တရားဝင်ခွင့်ပြုထားသော အနီရောင် တပ်မတော် (Red Army) ဆိုသည့် ဟက်ကာတပ်ဖွဲ့ ရှိလေသည်။ သူတို့သည် အမေရိကန်နိုင်ငံမှ အဆင့်မြင့် နည်းပညာများအား ခိုးယူခဲ့ကြသည်ဟု ကောလဟာလများ ထွက်လျက်ရှိသည်။ ယင်းတို့အား အချို့က ""Red Hacker"" တနည်း နိုင်ငံတော် ကိုယ်စားပြု ဟက်ကာ (State Hacker), State sponsored hacker ဟုလည်း ခေါ်ဝေါ်ကြသည်။